นลท.แห่ขาย TOA รูด 3% หลังกำไรไตรมาส 4 ต่ำคาด โบรกฯลดคำแนะนำ “ถือ”-หั่นเป้าเหลือ 38 บ.
นลท.แห่ขาย TOA รูด 3% หลังกำไรไตรมาส 4 ต่ำคาด โบรกฯลดคำแนะนำ "ถือ"-หั่นเป้าเหลือ 38 บ. ล่าสุด ณ เวลา 11.50 น. อยู่ที่ 35.25 บาท ลบ 1 บาท หรือ 2.76% สูงสุดที่ 36 บาท ต่ำสุดที่ 34.75 บาท ด้วยมูลค่าซื้อขาย 34.25 ล้านบาท
28 ก.พ. 2562

ผู้สื่อข่าวรายงานว่า ราคาหุ้น บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ล่าสุด ณ เวลา 11.50 น. อยู่ที่ 35.25 บาท ลบ 1 บาท หรือ 2.76% สูงสุดที่ 36 บาท ต่ำสุดที่ 34.75 บาท ด้วยมูลค่าซื้อขาย 34.25 ล้านบาท

ทั้งนี้ ราคาหุ้น TOA ปรับตัวลง หลังรายงานผลการดำเนินงานประจำปี 2561 (รวมบริษัทย่อย) สิ้นสุดวันที่ 31 ธ.ค. 2561 มีกำไร 1.82 พันล้านบาท ซึ่งผลงานในไตรมาส 4/61 ต่ำกว่าที่ตลาดคาดการณ์ไว้ ดังนี้

ขณะเดียวกันบริษัทยังประกาศปันผลงวดดำเนินงานวันที่ 1 ม.ค. 2561 ถึงวันที่ 31 ธ.ค. 2561 เป็นเงินสด 0.18 บาทต่อหุ้น กำหนดขึ้นเครื่องหมาย XD วันที่ 2 พ.ค.2562 และกำหนดจ่ายเงินปันผลวันที่ 17 พ.ค.2562
ด้าน นักวิเคราะห์ บล.โนมูระ พัฒนสิน ระบุในบทวิเคราะห์ ปรับลดคำแนะนำหุ้น TOA เหลือ “ถือ” เนื่องจากกำไรไตรมาส 4/61 ต่ำกว่าที่ บล.โนมูระ พัฒนสิน และตลาดคาด โดยอยู่ที่ 438 ล้านบาท เกิดจากรายได้และ Gross margin ต่ำกว่าคาด
โดยรวมกำไรปี 61 เติบโต 7% แต่ยังต่ำกว่าประมาณการ 7%  จึงปรับคาดการณ์กำไรปี 62-64 ลงเฉลี่ย 10% จากรายได้และอัตรากำไร และรวมผลการตั้งสำรอง Employee benefit โดยประเมินราคาเป้าหมายใหม่อิง DCF (WACC 8.4%, TV Growth 3.5%) อยู่ที่ 38 บาท จากเดิม 42 บาท
ขณะที่ ผลการดำเนินงานปีนี้แม้ยังขยายตัว แต่ระยะสั้นกำไรไตรมาส 1/62 คาดยังไม่เด่น จะลดลงเมื่อเทียบจากปีก่อนและไตรมาสก่อน จากทั้งฐานสูงปีก่อนที่มีการเร่งคำสั่งซื้อสินค้าก่อนปรับราคา และเป็นช่วงพึ่งเปิดโรงงานใหม่ในอินโดนีเซีย รวมถึง อาจตั้งสำรอง Employee benefit  กอปรกับ Upside เหลือจำกัด